Elmo Savola

Elmo Savola (født 10. mars 1995 i Lappajärvi) er en finsk friidrettsutøver som konkurrerer i mangekamp. Han ble nordisk U23-juniormester i tikamp i 2015 og fikk bronse i tikamp under U23-EM i friidrett 2017.

 Idrettskarriere 
 2012 
Savola deltok i Nordisk juniormesterskap i mangekamp 2012 i Sandnes, og kom der på andreplass i tikamp i U18-klassen, bak svenske Fredrik Samuelsson.Nordic Athletics - 2012 , besøkt 23. juli 2017.

 2013 
Under Nordisk juniormesterskap i mangekamp 2013 i Uddinge i Sverige kom han på andreplass i U20-klassen, med 7242 poeng, der Fredrick Ekholm vant.Nordic Athletics - 2013 , besøkt 23. juli 2017.

 2014 
Han vant tikamp i U20-klassen under Nordisk juniormesterskap i mangekamp 2014, med ny personlig rekord på 7532 poeng.Nordic Athletics - 2014 , besøkt 23. juli 2017. Han deltok også i junior-VM i friidrett 2014 i Eugene, der han kom på 17.-plass med 7278 poeng.

 2015 
I 2015 konkurrerte han i U23-klassen under Nordisk juniormesterskap i mangekamp 2015, og vant tikampen med 7129 poeng. Han vant også tikamp i det finske mesterskapet i friidrett. Han satte personlig rekord med 7743 poeng under U23-EM i friidrett 2015, som holdt til sjuendeplass sammenlagt.European Athletics - European Athletics U23 Championships - Tallinn 2015, besøkt 23. juli 2017. 

 2016 
Savola deltok på 110 meter hekk under Nordisk-baltisk U23-mesterskap i friidrett 2016 i Esbo, og fikk der bronse bak Rapolas Saulius og Fredrik Samuelsson. I det finske mesterskapet i friidrett måtte han se seg slått av Juuso Hassi, og fikk sølv i tikamp med 7704 poeng.

 2017 
Han fikk bronse i tikamp under U23-EM i friidrett 2017, med ny personlig rekord på 7956 poeng.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Finske mangekjempere
Kategori:Fødsler i 1995
Kategori:Finske mestere i friidrett
Kategori:Deltakere for Finland under EM i friidrett 2018